Основана е от водача на Първото сръбско въстание Георги Петрович, по-известен като Карагеорги Петрович. През 1811 г. той е признат за владетел с право на наследяване. През 1817 г. Карагеорги е убит от Милош Обренович, давайки начало на непримиримата им борба с династията на Обреновичите за сръбския престол. През 1839 г. Милош е принуден да абдикира в полза на синовете си, а през 1842 г. синът на Карагеорги - Александър Караджорджевич става владетел на Сърбия. Той от своя страна е принуден да абдикира през 1858 г. отново в полза на Милош Обренович.